CELEX: 31991R1524
Language: el
Date: 1991-06-05 00:00:00
Title: Κανονισμός (ΕΟΚ) αριθ. 1524/91 της Επιτροπής της 5ης Ιουνίου 1991 για την τροποποίηση του κανονισμού (ΕΟΚ) αριθ. 3472/85 περί των λεπτομερειών αγοράς και αποθεματοποίησης ελαιολάδου από τους οργανισμούς παρεμβάσεως

Avis juridique important

|

31991R1524

Κανονισμός (ΕΟΚ) αριθ. 1524/91 της Επιτροπής της 5ης Ιουνίου 1991 για την τροποποίηση του κανονισμού (ΕΟΚ) αριθ. 3472/85 περί των λεπτομερειών αγοράς και αποθεματοποίησης ελαιολάδου από τους οργανισμούς παρεμβάσεως  

Επίσημη Εφημερίδα αριθ. L 142 της 06/06/1991 σ. 0024 - 0025 Φινλανδική ειδική έκδοση: Κεφάλαιο 3 τόμος 37 σ. 0209  Σουηδική ειδική έκδοση: Κεφάλαιο 3 τόμος 37 σ. 0209 

ΚΑΝΟΝΙΣΜΟΣ ( ΕΟΚ ) αριθ . 1524/91 ΤΗΣ ΕΠΙΤΡΟΠΗΣ  της 5ης Ιουνίου 1991  για την τροποποίηση του κανονισμού ( ΕΟΚ ) αριθ . 3472/85 περί των λεπτομερειών αγοράς και αποθεματοποίησης ελαιολάδου από τους οργανισμούς παρεμβάσεωςΗ ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό ( ΕΟΚ ) αριθ . 136/66 /ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως της αγοράς στον τομέα των λιπαρών ουσιών ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3577/90 ( 2 ), και ιδίως το άρθρο 12 παράγραφος  4,  Εκτιμώντας :  ότι, για να ενθαρρυνθεί η πολιτική ποιότητας, πρέπει να ενδυναμωθούν τα ποιοτικά κριτήρια που απαιτούνται στην παρέμβαση - ότι, γι' αυτό, πρέπει να αποκλειστούν από αυτή τα μειονεκτικά ελαιόλαδα που έχουν άνω των 8 βαθμών οξύτητα - ότι για τον ίδιο σκοπό  πρέπει να προσαρμοστούν οι μειώσεις που εφαρμόζονται στα μειονεκτικά ελαιόλαδα - ότι, μεριμνώντας για καλή διαχείριση της παρεμβάσεως, πρέπει επίσης να προταθεί ελαφρά προσαρμογή για τα ελαιόλαδα καλυτέρων ποιοτήτων που πρέπει κανονικά να διατεθούν στην  αγορά -  ότι για να απλουστευθεί η διαχείριση του καθεστώτος της παρέμβασης πρέπει να αναθεωρηθούν ορισμένοι όροι αποδοχής και αποθεματοποίησης των ελαιολάδων - ότι, εντούτοις, λαμβανομένων υπόψη των συνθηκών παραγωγής στην Πορτογαλία, πρέπει να διατηρηθούν  αμετάβλητα στη χώρα αυτή και για την περίοδο 1990/91 τα ελάχιστα επίπεδα των παρτίδων που μπορούν να προσφερθούν στην παρέμβαση - ότι συνεπώς πρέπει να τροποποιηθεί ο κανονισμός ( ΕΟΚ ) αριθ . 3472/85 της Επιτροπής ( 3 ), όπως τροποποιήθηκε τελευταία από τον  κανονισμό ( ΕΟΚ ) αριθ . 3502/88 ( 4 )-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Άρθρο 1  Ο κανονισμός ( ΕΟΚ ) αριθ . 3472/85 τροποποιείται ως εξής :  1 . Στο άρθρο 1 δεύτερο εδάφιο, οι όροι "δεν υπερβαίνουν το 10 %" αντικαθίστανται από τους όρους "δεν υπερβαίνει το 8 %".  2 . Στο άρθρο 2 :  α ) η παράγραφος 3 αντικαθίσταται από την ακόλουθη παράγραφο :  "3 . Κάθε προσφερόμενη παρτίδα πρέπει να αφορά τουλάχιστον 20 τόνους ελαιολάδου . Εντούτοις, για την περίοδο 1990/91, κάθε παρτίδα που προσφέρεται στην Πορτογαλία πρέπει να αφορά τουλάχιστον τις ακόλουθες ποσότητες :  - 500 χιλιόγραμμα εάν το προσφερόμενο ελαιόλαδο ανήκει σε μια από τις ποιότητες που αναφέρονται στο σημείο 1 στοιχείο α ) ή β ) του παραρτήματος του κανονισμού ( ΕΟΚ ) αριθ . 136/66/ΕΟΚ,  - 1 000 χιλιόγραμμα εάν το προσφερόμενο ελαιόλαδο ανήκει στην ποιότητα που αναφέρεται στο σημείο 1 στοιχείο γ ) του ιδίου παραρτήματος,  - 2 000 χιλιόγραμμα εάν το προσφερόμενο ελαιόλαδο ανήκει στην κατηγορία που αναφέρεται στο σημείο 1 στοιχείο δ ) του εν λόγω παραρτήματος ή εάν η προσφερόμενη παρτίδα είναι χωρισμένη σε δύο ή περισσότερα τμήματα διαφορετικών ποιοτήτων αναφερομένων στο  σημείο 1 του ιδίου παραρτήματος ."  β ) στην παράγραφος 4 το δεύτερο εδάφιο διαγράφεται .  3 . Στο άρθρο 8, η παράγραφος 2 αντικαθίσταται από την ακόλουθη παράγραφο :  "2 . Η ποσότητα κάθε παρτίδας αποθεματοποίησης πρέπει να είναι, εκτός από περίπτωση έλλειψης ελαίου, μεγαλύτερη από 20 τόνους ."  4 . Το παράρτημα του κανονισμού ( ΕΟΚ ) αριθ . 3472/85 αντικαθίσταται από το παράρτημα του παρόντος κανονισμού .  Άρθρο 2  Ο παρών κανονισμός αρχίζει να ισχύει στις 17 Ιουνίου 1991 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 5 Ιουνίου 1991 . Για την Επιτροπή  Ray MAC SHARRY  Μέλος της Επιτροπής  ( 1 ) ΕΕ αριθ . 172 της 30 . 9 . 1966, σ . 3025 /66 . ( 2 ) ΕΕ αριθ . L 353 της 17 . 12 . 1990, σ . 23 . ( 3 ) ΕΕ αριθ . L 333 της 11 . 12 . 1985, σ . 5 . ( 4 ) ΕΕ αριθ . L 306 της 11 . 11 . 1988, σ . 40 .    ΠΑΡΑΡΤΗΜΑ  ( σε Ecu/100 kg )   Ονομασία και ποιότητα βάσει του παραρτήματος του κανονισμού αριθ . 136/66/ΕΟΚ ( ο βαθμός οξύτητας αντιπροσωπεύει την περιεκτικότητα σε ελεύθερα λιπαρά οξέα, εκφρασμένη σε γραμμάρια ελαίου )  Προσαύξηση  Μείωση      Εξαιρετικό παρθένο ελαιόλαδο  17,00   -  Παρθένο ελαιόλαδο  6,00  -  Κοινό παρθένο ελαιόλαδο  -  -  Φωτιστικό παρθένο ελαιόλαδο 1o  -  10,00  Άλλα φωτιστικά παρθένα ελαιόλαδα :    - περισσότερο από 1o οξύτητας έως 5o οξύτητας   Αύξηση της μειώσεως κατά 0,32 Ecu για κάθε δέκατο του βαθμού  οξύτητας επιπλέον  - περισσότερο από 5o οξύτητας έως 8o οξύτητας   Αύξηση της μειώσεως κατά 0,35 Ecu για κάθε δέκατο του βαθμού οξύτητας επιπλέον